Előterjesztés

Tiszavasvári Város Önkormányzata Képviselő-testülete

2020. július 30-án

tartandó ülésére

Az előterjesztés tárgya: **Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendeletének módosításáról**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/2546-9/2020

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2020. július 24.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2020. évi költségvetés módosítását, mely az alábbiak miatt vált szükségessé:

1. „Nyári diákmunka 2020” elnevezésű program keretén belül önkormányzatunk támogatást igényelt diákok 1 hónapon keresztül történő foglalkoztatására napi 6 órában. Július és augusztus hónapokra összesen 26 fő foglalkoztatására kaptunk engedélyt. A személyi juttatás és a szociális hozzájárulási adó összegét 100 %-ban támogatja az állam. Az orvosi alkalmassági vizsgálat díját (8000 Ft/fő AM) azonban önerőből szükséges biztosítani. Ezért az önkormányzat költségvetésében az alábbi átcsoportosítást javaslom.



1. Önkormányzatunk 2020. április 20. napján 5.200.000 Ft felajánlást kapott civil személyektől, vállalkozásoktól és egyéb szervezetektől a járóbeteg szakellátás fejlesztését célzó eszközbeszerzésre. A 107/2020 számú saját hatáskörű döntésben a felajánlás kiadási oldala már betervezésre került. Két ülés között átruházott hatáskörű döntéssel a bevételi előirányzat nem növelhető, ezért a bevételi oldal betervezése szükséges.

Ezért az Önkormányzat költségvetésében a Járóbetegek gyógyító szakellátása (072210-ÖNV) kormányzati-funkción az Egyéb felhalmozási célú átvett pénzeszközök (B75) bevételi előirányzata 5.200.000 Ft-tal nő, az általános tartalék azonos összegű növelése mellett.

1. A 32/2020. számú saját hatáskörű döntéssel azért hajtottam végre átcsoportosítást mivel a Vasvári Hírmondó főszerkesztője nem megbízási jogviszony keretében látja el a feladatot, hanem számlát állít ki. Azonban emiatt a változás miatt a tervezetthez képest többletként jelentkezik a 2019. december hónapra jutó nettó és bruttó megbízási díj különbözete.

Ezért az Önkormányzat költségvetésében az Egyéb kiadói tevékenység (083030-ÖNV) kormányzati-funkción a Munkavégzésre irányuló egyéb jogviszonyban nem saját foglalkoztatottnak fizetett juttatás (K122) kiadási előirányzatát 60.674 Ft-tal javaslom megemelni, az általános tartalék azonos összegű csökkentése mellett.

1. A Polgármesteri Hivatal irattárában legalább az elmúlt 10 évben nem történt átfogó iratselejtezés, emiatt annyi iratanyag gyűlt össze, hogy már az irodákból az előző évek anyagait nem tudjuk irattárazni helyhiány miatt. Az iratok selejtezéséhez és szükség esetén központi irattárba küldéséhez a teljes iratanyag átválogatása szükséges. Jelenleg egy árajánlattal rendelkezünk irattár rendezési-selejtezési szolgáltatásra, további árajánlatok kérése folyamatban van, azonban megállapítható, hogy az erre a célra betervezett kiadási előirányzat előreláthatólag nem fog fedezetet nyújtani. A kapott árajánlat alanyi adómentes vállalkozótól érkezett, ezért célszerű az eredetileg betervezett előirányzatot is adómentesre átcsoportosítani.

Fent leírtak miatt a Polgármesteri Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-ÁIG) kormányzati funkción az Egyéb szolgáltatások (K337) kiadási előirányzatot 1.261.300 Ft-tal javaslom megemelni, a Működési célú előzetesen felszámított általános forgalmi adó (K351) kiadási előirányzatának 54.000 Ft-os és az általános tartalék 1.207.300 Ft-os csökkentése mellett.

1. Az „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” című pályázatban megvalósuló lakásfelújításokhoz április hónapban már biztosításra került saját erő terhére többletköltség, azonban a gázórák visszahelyezése és más előre nem kalkulált kisebb munkákra további kiadási előirányzat biztosítása szükséges. A többletköltséget az Önkormányzatnak saját forrásból szükséges biztosítani. Továbbá a költségvetés tervezésekor technikai hiba következtében figyelembevételre került egy olyan felújítás, bruttó 1.206.500 Ft értékben, amely a pályázattal érintett ingatlanon került végrehajtásra, de az nem a pályázat része. (Károly Róbert utca 2. tetőfelújítás) Emiatt a pályázat kiadási előirányzatát és a rendelet 8.1. számú mellékletét is szükséges módosítani.

Ezért az Önkormányzat költségvetésében a fiatalok társadalmi integrációját segítő struktúra, szakmai szolgáltatások fejlesztése, működtetése (084070-KÖT, R-511) kormányzati funkción az Ingatlanok felújítása (K71) kiadási előirányzatát 1.200.000 Ft-tal, a Felújítási célú előzetesen felszámított általános forgalmi adó (K74) kiadási előirányzatát 324.000 Ft-tal javaslom megemelni az általános tartalék 1.524.000 Ft-os összegű csökkentése mellett.

1. Önkormányzatunknak perveszteség miatt 12.427.014 Ft tőke, 216.843 Ft perköltség és számításaink alapján 4.684.560 Ft kamatfizetési kötelezettsége keletkezett. Ezt szükséges a tartalék terhére előirányozni.

Ezért az Önkormányzat költségvetésében az önkormányzati vagyonnal való gazdálkodással kapcsolatos feladatok (013350-KÖT) kormányzati funkción az Egyéb dologi kiadások (K355) kiadási előirányzatát 17.328.417 Ft-tal javaslom megemelni a céltartalék 15.000.000 Ft-os és az általános tartalék 2.328.417 Ft-os csökkentése mellett.

1. Önkormányzatunk a települési önkormányzatok által biztosított egyes közszolgáltatásokat érintő bérintézkedések kiadásainak támogatásáról szóló 305/2020. (VI.30.) Korm. rendelet alapján 50.111.619 Ft kiegészítő támogatásra vált jogosulttá. Ez a támogatás a minimálbér és a garantált bérminimum 2020. január 1-jétől történő emelésének és a pedagógusok illetményemelésének az ellentételezése. Emiatt az Önkormányzat költségvetésében az előirányzatok az alábbi táblázat szerint módosulnak:



1. „A komplex energetikai fejlesztések Tiszavasváriban” című projekt keretében megvalósul energetikai beruházás a Kornisné Liptay Elza Szociális és Gyermekjóléti Központ területén. Azonban ehhez amperbővítés szükséges, mely költségei a pályázat költségvetésébe már nem férnek bele. Emiatt erre előirányzat biztosítása szükséges.

Ezért az Önkormányzat költségvetésében az önkormányzati vagyonnal való gazdálkodással kapcsolatos feladatok (013350-KÖT, R-53) kormányzati funkción az Ingatlanok beszerzése, létesítése (K62) kiadási előirányzatát 468.000 Ft-tal, a Beruházási célú előzetesen felszámított általános forgalmi adó (K67) kiadási előirányzatát 126.360 Ft-tal javaslom megemelni az általános tartalék 594.360 Ft-os csökkentése mellett.

1. A 76/2020. számú saját hatáskörű döntéssel átcsoportosításra kerültek a 2020. első négy hónapjában felajánlott tiszteletdíjak. Ezért most a negyedik és ötödik hónap felajánlásait szükséges átvezetni. Ebben az időszakban 3 képviselő mondott le tiszteletdíjáról, mely összesen 347.250 Ft felajánlást jelent.

Ezért az Önkormányzat költségvetésében az alábbi átcsoportosítást javaslom:

***011130 Önkormányzatok és önkormányzati hivatalok jogalkotó és általános igazgatási tevékenysége kormányzati-funkción:***

|  |  |
| --- | --- |
| K121 Választott tisztviselők juttatásai kiadási előirányzata: | **- 300.000.-Ft** |
| K2 Munkaadókat terhelő járulékok és szociális hozzájárulási adó kiadási előirányzata (SZOCHO): | **- 47.250. -Ft** |

***084031 Civil szervezetek működési támogatása kormányzati-funkción:***

|  |  |
| --- | --- |
| K512 Egyéb működési célú támogatások államháztartáson kívülre előirányzata: | **+ 347.250. -Ft** |

1. Az intézmények felügyeleti hatáskörű igényeit az előterjesztés melléklete tartalmazza. Ennek hatására az általános tartalék előirányzata 14.357.317 Ft-tal csökken.
2. A költségvetésről szóló 3/2020.(II.17.) önkormányzati rendelet 10. § (4) bekezdés alapján a polgármester saját hatáskörű átcsoportosításait negyedévente a rendeleten át kell vezetni. Tájékoztatásul közlöm, hogy az alábbiakban felsoroltak a költségvetésben átvezetésre kerülnek:

A **76/2020.** saját hatáskörű döntésre azért volt szükség, mert 2020. első négy hónapjában öt képviselő mondott le a tiszteletdíjáról mely felajánlások végrehajtása érdekében az alábbi átcsoportosítás volt szükséges:

***011130 Önkormányzatok és önkormányzati hivatalok jogalkotó és általános igazgatási tevékenysége kormányzati-funkción:***

|  |  |
| --- | --- |
| K121 Választott tisztviselők juttatásai kiadási előirányzata: | **- 552.000.-Ft** |
| K2 Munkaadókat terhelő járulékok és szociális hozzájárulási adó kiadási előirányzata (SZOCHO): | **- 86.940. -Ft** |

***084031 Civil szervezetek működési támogatása kormányzati-funkción:***

|  |  |
| --- | --- |
| K512 Egyéb működési célú támogatások államháztartáson kívülre előirányzata: | **+ 638.940. -Ft** |

A **107/2020.** saját hatáskörű döntésre azért volt szükség, mert Önkormányzatunk 2020. április 20. napján 5.200.000 Ft felajánlást kapott civil személyektől, vállalkozásoktól és egyéb szervezetektől a járóbeteg szakellátás fejlesztését célzó eszközbeszerzésre. A bevételi oldal jelen előterjesztés külön pontjában szerepel. A felajánlásból kötelezettségvállalás már korábban szükséges volt.

A fent leírtak miatt az Önkormányzat költségvetésében a Járóbetegek gyógyító szakellátása (072210-Önk) kormányzati-funkción az Egyéb tárgyi eszközök beszerzése, létesítése (K64) kiadási előirányzatát 4.094.488 Ft-tal a Beruházási célú előzetesen felszámított általános forgalmi adó (K67) kiadási előirányzatát 1.105.512 Ft-tal megnöveltem az Általános tartalék 5.200.000 Ft-os csökkentése mellett.

A **110/2020.** saját hatáskörű döntésre azért volt szükség, mert a kormány a Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV. 21.) Korm. rendelet 3. § (3) – (4) bekezdésében döntött arról, hogy Széchenyi Pihenő Kártya kártyaszámlájára utalt béren kívüli juttatásnak minősülő összeget 2020. december 31-ig adott juttatások tekintetében nem terheli szociális hozzájárulási adó. Ez azt jelenti, hogy az Önkormányzatunk cafetéria rendszerében a szociális hozzájárulási adóra tervezett előirányzat fennmaradó részét szükséges béren kívüli juttatásra átcsoportosítani. Fent leírtak miatt az előirányzatokat az alábbi módon átcsoportosítottam:

|  |  |  |
| --- | --- | --- |
|  | **Tiszavasvári Város Önkormányzata költségvetésében** | |
|  |  |  |
| *az Önkormányzatok és önkormányzati hivatalok jogalkotó és általános igazgatási tevékenysége (011130-KÖT) kormányzati funkción* | | |
| Rovat | *Rovat megnevezése* | *Összeg* |
| K121 | Választott tisztviselők juttatásai (Cafetéria) | 13 316 Ft |
| K2 | Munkaadókat terhelő járulékok és szociális hozzájárulási adó kiadási előirányzata (Szocho: -15.314 Ft, Szja: + 1.998 Ft) | -13 316 Ft |
|  |  |  |
|  | **Tiszavasvári Polgármesteri Hivatal költségvetésében** | |
|  |  |  |
| *az Önkormányzatok és önkormányzati hivatalok jogalkotó és általános igazgatási tevékenysége (011130-ÁIG) kormányzati funkción* | | |
| Rovat | *Rovat megnevezése* | *Összeg* |
| K1107 | Béren kívüli juttatások kiadási előirányzata | 604 421 Ft |
| K2 | a Munkaadókat terhelő járulékok és szociális hozzájárulási adó kiadási előirányzata (Szocho: -695.084 Ft, Szja: + 90.663 Ft) | -604 421 Ft |
|  |  |  |
| *a Közterület rendjének fenntartása (031030-KÖT) kormányzati funkción* | | |
| Rovat | *Rovat megnevezése* | *Összeg* |
| K1107 | Béren kívüli juttatások kiadási előirányzata | 33 950 Ft |
| K2 | a Munkaadókat terhelő járulékok és szociális hozzájárulási adó kiadási előirányzata (Szocho: -39.043 Ft, Szja: + 5.093 Ft) | -33 950 Ft |

A **111/2020.** saját hatáskörű döntésre azért volt szükség, mert Önkormányzatunk a Köztisztviselők napja alkalmából kirándulást tervezett, azonban a veszélyhelyzet miatt erre nem volt lehetőség. A Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV. 21.) Korm. rendelet lehetőséget biztosít arra, hogy a munkavállalók cafetéria keretét Önkormányzatunk megemelje. A kirándulásra elkülönített előirányzat személyi juttatás formájában kerül kiosztásra. A dolgozók szempontjából az adóterheket figyelembe véve jelenleg a legkedvezőbb megoldás az éves cafetéria keret megemelése. Ez a többletjuttatás érintette a mezőőröket is, de az ő esetükben célszerűbb volt normatív jutalomként számfejteni, mivel nem rendelkeznek az Önkormányzat által biztosított Szép Kártyával. Fent leírtak miatt az előirányzatokat az alábbi módon átcsoportosítottam:



A **112/2020**. számú saját körű döntéssel a Petőfi utca egy szakaszán az útburkolat kiszélesítésére, valamint a csónakázó tó környezetének megóvása érdekében egy térfigyelő kamera kihelyezésére biztosítottam előirányzatot. Az eredeti költségvetésben tervezésre került az orvosi ügyelettel kapcsolatos eszközbeszerzés arra az esetre, ha a feladatot új vállalkozó nyerte volna el, ez a kiadás nem fog felmerülni ezért célszerű volt az előirányzatot erről a célról átcsoportosítani, az alábbiak szerint:



A **125/2020.** számú saját hatáskörű döntésre azért volt szükség, mert Önkormányzatunk a SZOC-FP-19-KK-0183 okiratszámú támogatói okirat alapján 935.000 Ft támogatásban részesült. Azonban a pályázat megvalósítása meghiúsult, emiatt az Önkormányzatnak visszafizetési kötelezettsége keletkezett. A fent leírtak miatt az alábbi átcsoportosításokat hajtottam végre:





Tiszavasvári, 2020. július 24.


**Szőke Zoltán**


**polgármester**


Előterjesztés melléklete


****





****



****

****



**RENDELETTERVEZET**

**TISZAVASVÁRI VÁROS ÖNKORMÁNYZATA**

**Képviselő-testületének**

**../…...(…...) önkormányzati**

**rendelete**

**Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendeletének módosításáról**

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat-és hatásköreiről szóló 1991. évi XX. törvény 138. § (1) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva - a Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában, valamint Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásárólszóló 1/2019. (II.1.) önkormányzati rendelet 3. melléklet 2 pont 1 alpontjában, és a 4. melléklet 1. pont 2. alpontjában biztosított véleményezési jogkörében illetékes Pénzügyi és Ügyrendi Bizottság, a Tiszavasvári Város Önkormányzata Képviselő-testülete szervezeti és működési szabályzatáról szóló rendelet megalkotásáról szóló 1/2019. (II.1.) önkormányzati rendelet 3. melléklet 2. pont 1. alpontjában biztosított véleményezési jogkörében illetékes Szociális és Humán Bizottság véleményének kikérésével a következőket rendeli el:

**1. §** Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendelet 2. § (1) bekezdése helyébe a következő rendelkezés lép:

2. § (1) A képviselő-testület az önkormányzat 2020. évi költségvetését:

a) **2.782.563.126** Ft költségvetési bevétellel

b) **3.763.571.875** Ft költségvetési kiadással

c)  **981.008.749** Ft költségvetési hiánnyal, ebből:

ca)  **47.736.126** Ft működési hiánnyal

cb)  **933.272.623** Ft felhalmozási hiánnyal

d) **1.752.719.437** Ft finanszírozási bevétellel

e) **771.710.688** Ft finanszírozási kiadással

f) **981.008.749** Ft finanszírozási többlettel, ebből:

fa) **964.635.284** Ft működési többlettel

fb)  **16.373.465** Ft felhalmozási többlettel

állapítja meg.

**2.§** Tiszavasvári Város Önkormányzata 2020. évi költségvetéséről szóló 3/2020.(II.17.) önkormányzati rendelet 1.1, 1.2, 1.3, 1.4 2.1, 2.2, 6, 7, 8, 8.1, 9.1, 9.1.1, 9.1.2, 9.2, 9.2.1, 9.2.3, 9.3, 9.3.1, 9.4, 9.4.1, 9.5, 9.5.1, 9.6, 9.6.1, 9.6.2, 9.7, 9.7.1, 10, és a 11. melléklete helyébe e rendelet 1. 2. 3. 4. 5. 6. 7. 8. 9. 10. 11. 12. 13. 14. 15. 16. 17. 18. 19. 20. 21. 22. 23. 24. 25. 26. 27. 28. 29. melléklete, az 1, 4, 5, 6, és a 7. tájékoztató tábla helyébe e rendelet 30, 31, 32, 33, és 34 melléklete lép.

**3.§** Ez a rendelet 2020. július 31.-én lép hatályba.

Tiszavasvári, 2020. július 30.

**Szőke Zoltán Dr. Kórik Zsuzsanna**

**polgármester jegyző**

**Kihirdetve:** 2020. július 30.

**Dr. Kórik Zsuzsanna**

**jegyző**

**Indoklás**

**Tiszavasvári Város Önkormányzata**

**Képviselő-testületének**

**az önkormányzat 2020. évi költségvetéséről szóló**

**3/2020.(II.17.) önkormányzati rendelet módosításáról szóló …/…(…) önkormányzati rendelethez**

**Általános indoklás**

Az államháztartásról szóló 2011. évi CXCV. törvény 34. § (1)-(5) bekezdésében foglaltak szerint, a helyi önkormányzat költségvetési rendeletét módosíthatja.

**Részletes indoklás**

1. **§-hoz**

A költségvetési rendelet módosításával a költségvetési bevételi, kiadási főösszegek, a költségvetési egyenleg, a hiány összegei, a finanszírozási bevétel, kiadás, egyenleg e rendelet szerinti módosult összegeit mutatja be.

1. **§-hoz**

A költségvetési rendeleten belül a módosuló mellékletekre tesz javaslatot.

1. **§-hoz**

A rendelet hatálybalépéséről rendelkezik.