**ELŐTERJESZTÉS**

**Tiszavasvári Város Önkormányzata Képviselő-testületének**

**2020. július 30-án tartandó**

**rendes ülésére**

Az előterjesztés tárgya: **A nyírbátori 0239/1 hrsz-ú ingatlan önkormányzati tulajdonrészének elbirtoklásával kapcsolatos döntés**

Melléklet: 1 db megkeresés a Korzol Kelet Invest Kft.-től

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/5367/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.10. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2020. július 21.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez –**

**A nyírbátori 0239/1 hrsz-ú ingatlan önkormányzati tulajdonrészének elbirtoklásával kapcsolatos döntésről**

**Tisztelt Képviselő-testület!**

Tiszavasvári Város Önkormányzata a 4300 Nyírbátor, Vágóhíd út 28. szám alatti, nyírbátori 0239/1 hrsz-ú ingatlanon 191/6000-ed tulajdoni hányaddal rendelkezik. Az önkormányzati tulajdonrészre vonatkozóan a **Korzol Kelet Invest Kft**. (továbbiakban: Kft.) képviseletében Ráczné Dr. Morgós Csilla ügyvéd az előterjesztés 1. mellékletét képező megkereséssel fordult az önkormányzat felé. **Megkeresése arra irányul, hogy elbirtoklás jogcímén megszerezhessék Tiszavasvári Város Önkormányzata tulajdoni hányadá**t. A nyírbátori 0239/1 hrsz-ú ingatlan 9073m2 nagyságú, az ingatlan nyilvántartásban kivett telephely megnevezéssel szerepel. Az ingatlannak 221 bejegyzett tulajdonosa van, az önkormányzatok tulajdoni hányada eltérő, az a súlyozott lakossági létszám alapján került megállapításra.

Az ügy előzménye, hogy 2016-ban a Kft. **azzal a kéréssel fordult a tulajdonrésszel rendelkező önkormányzatok felé, járuljanak hozzá, hogy tulajdoni hányaduk** **elbirtoklás címén a Kft. tulajdonába kerüljön**. 2016-ban néhány önkormányzat hozzá is járult az elbirtokláshoz. Levelében részletezi továbbá, hogyan szerzett az önkormányzat tulajdonjogot az ingatlanon: 1993-ban az Sz-Sz-B Megyei Vagyonátadó Bizottság a SZAVICSAV kezelésében lévő nem közmű vagyont a települési önkormányzatok tulajdonába adta.

A Korzol Kelet Invest Kft. gazdasági társaság alapításkori neve: Nyír Aqua Víz-Közmű és Szolgáltató Kft. A gazdasági társaság társasági szerződése megkötésekor a gazdasági társaságot alapító önkormányzatok a társaság székhelyeként 1995. szeptember 21. napjától a Nyírbátor Vágóhíd út 28. szám alatti székhelyet jelölték meg. A gazdasági társaságot alapító önkormányzatok saját tulajdoni hányadukra eső ingatlanrészt a gazdasági társaság használatába adták. Mindennek megfelelően a **Korzol Kelet Invest Kft. nem sajátjaként birtokolta az ingatlant, így nem birtokolta el Tiszavasvári Város Önkormányzata 191/6000-ed ingatlan tulajdoni hányadát.**

Javaslom, hogy a képviselő-testület **utasítsa el a** **Korzol Kelet Invest Kft**. **peren kívüli megállapodásra** vonatkozó azon megkeresését, mely szerint Tiszavasvári Város Önkormányzata járuljon hozzá a nyírbátori 0239/1 hrsz-ú alatti **ingatlanon fennálló 191/6000-ed tulajdoni hányadának elbirtoklás jogcímén történő ingatlan nyilvántartásba történő bejegyzéséhez.**


Kérem a Képviselő-testületet, hogy az előterjesztés megtárgyalását követően hozza meg döntését.


Tiszavasvári, 2020. július 21.


**Szőke Zoltán**


**polgármester**


**előterjesztés 1. melléklete**


****


****


****

****

****

****

****

****

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2020. (VII.30.) Kt. számú**

**határozata**

**A nyírbátori 0239/1 hrsz-ú ingatlan önkormányzati tulajdonrészének elbirtoklásával kapcsolatos döntésről**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában kapott felhatalmazás alapján az alábbi határozatot hozza:

1. **Elutasítja a** **Korzol Kelet Invest Kft**. (4374 Encsencs, Fő út 59. sz.) képviseletében eljáró Ráczné Dr. Morgós Csilla egyéni ügyvéd **peren kívüli megállapodásra** vonatkozó azon megkeresését, mely szerint Tiszavasvári Város Önkormányzata járuljon hozzá a nyírbátori 0239/1 hrsz-ú alatti **ingatlanon fennálló 191/6000-ed tulajdoni hányadának elbirtoklás jogcímén történő ingatlan nyilvántartásba történő bejegyzéséhez a Korzol Kelet Invest Kft. részére. A Korzol Kelet Invest Kft. Tiszavasvári Város Önkormányzata fenti ingatlan tulajdoni hányada tulajdonjogát elbirtoklás jogcímén nem szerezte meg.**
2. **Kinyilatkozza, hogy** Tiszavasvári Város Önkormányzata nem járul hozzá a nyírbátori 0239/1 hrsz-ú alatti **ingatlanon fennálló 191/6000-ed tulajdoni hányadának elbirtoklás jogcímén történő ingatlan nyilvántartásba történő bejegyzéséhez a Korzol Kelet Invest Kft. részére.**
3. Felkéri a polgármestert a képviselő-testület döntéséről tájékoztassa a Korzol Kelet Invest Kft.-t a jogi képviselőjén keresztül.

**Határidő:** 1-3. pontok esetében azonnal **Felelős:** Szőke Zoltán polgármester